Soldaten var udsendt fra Jægerkorpset i Aalborg og var med sin enhed fra Task Force 7 på en patrulje til fods i Upper Gereshk Valley nordøst for Gereshk i Helmand Provinsen, da han blev ramt af en sprængning. Opgaven var en del af uddannelsen af en lokal specialpoliti-enhed og blandt de farligste af slagsen. 42 danske soldater er tidligere blevet dræbt i Afghanistan, men det er første gang en dansk jægersoldat mister livet der. Claus Wammen tror ikke, at tabet af den danske jægersoldat vil ændre på jægerkorpset fremtidige opgaver. - Det her er deres virkelighed, og det vil den også være fremover. Det er jeg ret overbevist om, siger han.

Referat:
En dansk jægersoldat blev natten til torsdag dræbt i Afghanistan, da han under en patrulje blev ramt af en sprængning, og det er den første soldat fra en dansk specialstyrke, der mister livet på en international mission. Det fortæller Jægerkorpsets stabschef, Claus Wammen, til tv2.dk.